section_heading: Prva sezona
paragraph_text: Tijekom posjeta Arheološkomu odjelu, kod jednoga profesora društvo ima priliku vidjeti mumiju tri tisuće godina staroga egipatskoga faraona Anke. Profesor ih upoznaje i s dr. Najibom, koji je za muzej napravio Ankinu repliku. On im pripovijeda drevnu kletvu koja kaže da će faraon oživjeti i skameniti one koji su mu poremetili mir. Dr. Najib ih pozdravlja i odlazi. Shaggy uočava jedan zanimljiv novčić i profesor mu objašnjava da njegovu tajnu još nije razriješio. Škvadra nakratko odlazi u restoran nešto pojesti, a profesor ih čeka u muzeju. Plaćajući sendviče, Shaggy shvaća da je slučajno uzeo onaj drevni novčić, no upravo se vraćaju k profesoru pa će ga odmah i vratiti, ali tamo nalaze profesora pretvorenoga u kamen i oživjelu mumiju.